Busoga
Store norske leksikon,Historie,Verdens historie og samtidshistorie,Afrika,Historiske riker i Øst-Afrika
Busoga var et høvdingdømme i Øst-Afrika, i det nåværende Uganda, som ble lagt inn under den mektige Buganda-staten tidlig på 1800-tallet.
Ifølge tradisjonen ble Busoga anlagt av Baisengobi-klanen fra Bunyoro, et annet kongerike i området på 1500-tallet. I 1862 nådde den britiske eventyreren John Hanning Speke det han mente var Nilens kilde ved Victoriasjøen. Speke forteller at kilden lå i Busoga, like øst for Nilens utspring. Under opprettelsen av Uganda som britisk protektorat utnevnte britene en konge av Busoga i 1906. Kongedømmene i Uganda ble formelt avskaffet i 1966, men gjenopprettet i 1995. Idag er Busoga et av fire konstitusjonelle kongeriker i Uganda. Kongedømmet er først og fremst en kulturell institusjon. Les mer i Store norske leksikon Buganda Ugandas historie Ugandas politiske system